San Fransisko de Makorisas
San Fransisko de Makorisas (isp. San Francisco de Macorís) – miestas šiaurinėje Dominikos Respublikoje, Sibao tarpukalnių slėnyje, prie Junos upės. Duartės provincijos administracinis centras. Žemės ūkio regiono prekybinis centras (kakava, kava, vaisiai, ryžiai, cukranendrės, medus; auginami gyvuliai). Vystomas turizmas. Yra Šv. Onos katedra, keletas parkų.